Da vi faldt over Richelle og Pela's beskrivelse af dem selv og deres lejlighed og så alle de fine og meget positive anmeldelser var vi ikke i tvivl. Og allerede fra første mail korrespondance var vi solgt og glædede os til at komme over og møde dem og deres familie. Og familiært er det bedste ord at bruge i denne anmeldelse.
Vi har fået en Brooklyn familie.
Vi fik en super velkomst og blev døren blev allerede åbnet inden vores taxi holdt helt stille. Blev vist op i en dejlig lejlighed, som vi skulle komme til at blive meget glad for i løbet af ugen. Det har været ubeskriveligt skønt at kunne komme hjem efter timers Manhattan vandring og så kunne indtage en rummelig lejlighed hvor vi snildt kunne bo to forældre og to store drenge. Vi spiste morgenmad i lejligheden og flere aftener tog vi forbi supermarkedet og købte mad med hjem. Vi nyder muligheden for selv at kunne lave mad og udforske fremmede supermarkeder. Og med et fuldt udstyret køkken var det perfekt. Vi landede om aftenen og her havde Richelle provianteret så vi bare kunne slå os ned og indtage diverse lækkerier.
Richelle og hendes familie er de perfekte værter, imødekommende, betænksomme og ekstremt hjælpsomme.
Kvarteret vi boede i var som taget ud af en film og jeg vil anbefale alle at slå sig ned i Brooklyn under deres NY ferie. Det er så autentisk og helt fantastisk at vende hjem til efter det hektiske Manhattan. Og her bor du faktisk imellem New Yorkerne og det er i sig selv en oplevelse, en oplevelse vi har nydt af få med hjem.
New Yorkerne er ekstremt hjælpsomme og vi har følt os trygge når vi gik til og fra metroen og rundt i kvarteret.
Vi håber at vi får muligheden for at komme tilbage en anden gang.
Alle de bedste tanker og håb til Jer fra os.